वजन कमी करायचं आहे, उपाशी पोटी प्या काकडी आणि पुदिन्याचा रस, 5 आश्चर्यकारक फायदे, लगेच पिण्यास कराल सुरुवात

Health : आजच्या धकाधकीच्या जीवनात आणि बदलत्या जीवनशैलीमुळे आपल्याला अनेक आरोग्याचे विकार उद्भवतात. ज्यामुळे सतत डॉक्टरांकडे जावं लागतं आणि एकवेळ अशी येते जेव्हा औषधांचा पूर्णपणे कंटाळा येतो. एवढंच नाही तर, 9 ते 5 च्या नोकरीमुळे देखील अनेक समस्या डोकं वर काढतात. यामध्ये सर्वात मोठी समस्या म्हणजे वजन वाढणे. सतत बसून असल्यामुळे वजन वाढते. पण तुमचं वजन तुम्ही नियंत्रणात ठेऊ शकता. यासाठी काकडी आणि पुदिन्याचा रस तुम्हाला फायदेशीर ठरेल. पण वजन कमी करण्यासाठी नियमित व्ययमाची देखील गरज असते… पण काकडी आणि पुदिन्याचा रस फक्त वजन कमी करण्यासाठीच नाही तर, अन्य समस्यांवर देखील रामबाण उपाय आहे.

शरीरातील विषारी द्रव्ये काढून टाकते: आपल्या शरीरात अनेक हानिकारक विषारी द्रव्ये जमा होतात. काकडीमध्ये फायबर भरपूर प्रमाणात असते. तर पुदिना त्याच्या अँटीऑक्सिडंट गुणधर्मांसाठी ओळखला जातो. काकडी आणि पुदिन्याचा रस प्यायल्याने यकृत आणि मूत्रपिंड स्वच्छ होतात. तसेच, यामुळे शरीरातील विषारी द्रव्ये देखील बाहेर टाकली जातात.

वजन कमी करण्यास मदत करते: जर तुम्हाला वजन वाढण्याची किंवा पोटावरील चरबीची चिंता वाटत असेल, तर काकडी आणि पुदिन्याचा रस उपयुक्त ठरू शकतो. काकडी आणि पुदिन्याच्या रसात कॅलरीज कमी आणि पाण्याचे प्रमाण जास्त असते. सकाळी हा रस प्यायल्याने तुमची चयापचय क्रिया (मेटाबॉलिझम) वाढते. चरबी अधिक वेगाने जाळली जाते. यामुळे तुमचे पोट बराच वेळ भरलेले राहते.

हेही वाचा – ‘बिगबॉस मराठी 7’ च्या कास्टिगसंदर्भात मेकर्सकडून मोठी अपडेट; सावधानतेचा इशारा देत केली पोस्ट

पचनसंस्थेसाठी फायदेशीर: हा रस गॅस, आम्लपित्त, बद्धकोष्ठता आणि पोट फुगणे यांसारख्या पोटाच्या समस्यांसाठी फायदेशीर ठरू शकतो. पुदिन्यामध्ये असलेले मेंथॉल पाचक एन्झाइम्सना सक्रिय करते. यामुळे अन्न पचायला सोपे जाते. काकडीचा थंडपणा पोटातील जळजळ आणि आम्लपित्त शांत करतो. सकाळी रिकाम्या पोटी हा रस प्यायल्याने तुमचे पोट पूर्णपणे स्वच्छ राहते.

त्वचेची नैसर्गिक चमक: त्वचेच्या आरोग्यासाठी निरोगी पचनक्रिया आणि पुरेसे पाणी पिणे महत्त्वाचे आहे. काकडी आणि पुदिन्यामधील जिवाणूनाशक गुणधर्म त्वचेची काळजी घेण्यासाठी उपयुक्त ठरू शकतात. नियमितपणे काकडी आणि पुदिन्याचा रस प्यायल्याने त्वचा अधिक ताजीतवानी आणि तेजस्वी दिसण्यास मदत होते.

निर्जलीकरण टाळते: काकडीमध्ये सुमारे ९५% पाणी असते. सकाळी रिकाम्या पोटी हा रस प्यायल्याने शरीरातील इलेक्ट्रोलाइट्सचे संतुलन राखले जाते. यामुळे तुम्ही दिवसभर हायड्रेटेड आणि ताजेतवाने राहता. तसेच, हे शरीराचे तापमान नियंत्रित ठेवते. पण कोणतेही उपाय करण्यापूर्वी डॉक्टरांचा सल्ला नक्की घ्या…